|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 14.03.2025.

|  |
| --- |
|  |

**Спољнотрговинска робна размена, за јануар 2025.****Укупна спољнотрговинска робна размена Србије за период јануар 2025. године износи:**– **5356,0 милионa долара – раст од 0,6% у односу на исти период претходне године;**– **5182,9 милиона евра – раст од 6,4% у односу на исти период претходне године.****Извезено** је робе у вредности од **2299,0** **мил. долара**, што чини смањење од 4,0% у односу на исти период претходне године, а **увезено** је робе у вредности од **3057,0 мил. долара**, што је за 4,4% више него у истом периоду претходне године. **Извоз** робе, изражен у **еврима**, имао је вредност од **2224,8 милиона**, што је чини раст од 1,6% у поређењу са јануаром претходне године. **Увоз** робе имао је вредност од **2958,1 милиона**, што представља повећање од 10,4% у односу на исти период прошле године. **Дефицит** износи **758,0 мил. долара**, што чини **повећање од 41,9%** у односу на исти период претходне године. Изражен у еврима, дефицит износи **733,3** милиона, што је **повећање од 50,0**% у поређењу са истим периодом претходне године.**Покривеност увоза извозом** је **75,2%** и мања је од покривености у истом периоду претходне године, када је износила 81,8%.Посматрано регионално, највеће учешће у извозу Србије имао је Регион Војводине (29,9%); следи Београдски регион (25,1%), Регион Јужне и Источне Србије (23,7%), Регион Шумадије и Западне Србије (19,3%), а око 2,0% извоза је неразврстано по територијама. Највеће учешће у увозу Србије имао је Београдски регион (42,6%); следе Регион Војводине (33,8%), Регион Шумадије и Западне Србије (11,9%), Регион Јужне и Источне Србије (8,7%), а око 3,0% увоза није разврстано по територијама. Не располаже се подацима за Регион Косово и Метохија. Извоз и увоз по регионима дат је **према седишту власника робе у моменту прихватања царинске декларације**. То значи да власници робе, по царинском закону, могу бити произвођачи, корисници, извозници или увозници робе. Ову чињеницу треба имати у виду приликом тумачења података по регионима. На пример, увоз нафте и гаса највећим делом се обухвата у Региону Војводине и Београдском региону, а то су енергенти за укупну територију Србије. У **структури извоза по намени производа** (принцип претежности) највише су заступљени производи за репродукцију, 63,3%(1455,6 мил. долара), следе роба за широку потрошњу, 26,1% (601,1) и опрема, 10,5% (242,1). Некласификована роба по намени износи 0,0% (0,1 мил. долара). У **структури увоза по намени производа** највише су заступљени производи за репродукцију, 58,1% (1776,1 мил. долара), следе роба за широку потрошњу, 19,3% (590,1), и опрема, 10,5% (321,5). Некласификована роба по намени износи 12,1% (369,3 мил. долара).Спољнотрговинска робна размена била је највећа са земљама са којима Србија има потписане споразуме о слободној трговини. Земље чланице Европске уније чине 55,3% укупне размене. **Главни спољнотрговински партнери**,појединачно, били су:

|  |  |  |  |  |  |
| --- | --- | --- | --- | --- | --- |
| **Извоз** | мил. USD | мил. EUR | **Увоз** | мил. USD | мил. EUR |
|  |  |  |  |  |  |
| Немачка  | 314.2 | 304.1 | Кина  | 448.9 | 434.4 |
| Кина  | 155.9 | 150.9 | Немачка  | 316.8 | 306.4 |
| Босна и Херцеговина  | 140.9 | 136.2 | Италија  | 178.5 | 172.5 |
| Италија  | 129.4 | 125.2 | Мађарска  | 149.8 | 145.0 |
| Румунија  | 116.2 | 112.5 | Руска Федерација | 143.3 | 139.2 |

Наш други по важности партнер јесу земље CEFTA, са којима имамо суфицит у размени од 195,9 мил. долара, који је резултат углавном извоза: електричне енергије, житарица и производа од њих, нафте и нафтних деривата, пића и медицинских и фармацеутских производа. Извоз Србије износи 327,3 а увоз 131,4 мил. долара за посматрани период. Покривеност увоза извозом је 249,1%. Изражено у **еврима**, извоз износи 316,7а увоз 127,3 мил. евра (суфицит је 189,4 мил. евра, а покривеност увоза извозом 248,8%).Посматрано појединачно по земљама, већи суфицит у размени остварен је са земљама из окружења: Црном Гором (извозе се електрична енергија и лекови за малопродају), а увозе се највише електрична енергија и сушено месо), Босном и Херцеговином (извозе се највише гасна уља и електрична енергија, а увози се електрична енергија и лигнит) и Северном Македонијом (извоз електричне енергије и електричних проводника, а увози се највише електрична енергија и катализатори на носачу). Од осталих земаља истиче се и суфицит са Румунијом, Бугарском, Алжиром, Чешком, Словачком, Великом Британијом, Шведском, Молдавијом. Највећи дефицит јавља се у трговини са Кином (због увоза телефона за мрежу станица и лаптопова). Следи дефицит са: Казахстаном, Руском Федерацијом, Италијом, Мађарском, Холандијом, САД-ом, Турском, Пољском, Белгијом, Аустријом, Швајцарском, Шпанијом, ДР Конгом, Француском ...**Према одсецима Стандардне међународне трговинске класификације (СМТК)**, извоз првих пет одсека чини 33,2% укупног извоза. Увоз првих пет одсека чини 25,9% укупног увоза. Одсек *неразврстана роба*, у који се укључује и роба на царинском складишту и у слободној зони, има учешће у укупном увозу 12,4%.

|  |  |  |  |  |  |
| --- | --- | --- | --- | --- | --- |
| **Извоз** | мил. USD | мил. EUR | **Увоз** | мил. USD | мил. EUR |
|  |  |  |  |  |  |
| Електричне машине и апарати | 252.2 | 243.9 | Нафта, нафтини деривати | 194.8 | 188.2 |
| Обојени метали | 178.7 | 172.8 | Електричне машине и апарати | 192.3 | 186.0 |
| Металне руде и отпаци метала | 125.2 | 121.3 | Природни гас | 166.5 | 161.9 |
| Производи од каучука | 115.3 | 111.6 | Медицински и фармацеутски производи | 121.1 | 117.1 |
| Електрична енергија | 91.5 | 89.0 | Друмска возила | 118.4 | 114.4 |
|  |  |  |  |  |  |

Рачунато у доларима, десезонирани индекс јануар 2025 / децембар 2024. године показује пад извоза за 0,3% и раст увоза за 2,1%. Рачунато у еврима, десезонирани индекс јануар 2025 / децембар 2024. године показује раст извоза за 1,0% и раст увоза за 2,3%.Према Номенклатури статистике спољне трговине (**НССТ**) за месец ***јануар***:На листи првих 5 производа у **извозу**, прво место заузима извоз *рафинисаног бакра* (139 мил. долара)*;* друго место припада извозу *сетова проводника за авионе, возила и бродове* (128 мил. долара); на трећем месту је извоз *руде бакра и концентрата,* са 111 мил. долара*;* следиизвоз *електричне енергије,* са 91 мил. долара; последње место припада извозу *нових спољних гума за аутомобиле* са 45 мил. долара.Листа првих 5 производа у **увозу** показује да је *природни гас* (164 мил. долара) наш први увозни производ; други по значају је увоз *сирове нафте* (132 мил. долара); на трећем месту листе је увоз *електричне енергије* (116 мил. долара); следи увоз *лекова за малопродају* (85 мил. долара); последње место заузима увоз *гасних уља* са 38 мил. долара. Републички завод за статистику од 1999. године не располаже подацима за АП Косово и Метохија, тако да они нису садржани у обухвату података за Републику Србију (укупно). |